Hi leswi a nga kuma nhlamulo leyi a nga yi yimelanga. U kume papila leri a ri tsaleriwe Beauty kambe yena a yimele vito ra n'wana. Ndzi tsutsumile ndzi ya pota emaphoriseni. Vo ndzi hleka, va ndzi byela leswaku ingi ndzi ya n'wi lava le ka vona. Kunene ndzi sukile ndzi ya ePhiphirosi. Na konava ka Mahlanguva ndzi byela leswakun'wana wa vonavativa a ri eka mina. Na leswaku a ndzi tangi ndzi ta va byela leswaku n'wana wa vona wa ndzi xanisa. Va ndzi tlherisa ku fana na mbyana va ndzi byela kuri va ta ta va ta n'wi lava eka mina. Mudyondzisi Mdlalose a a tshama emakotasini kwala Songeni. Ekaya ka yena a ku ri kule. Hi ntiyiso xona a xi nga swi tivi kahle leswaku a a tshama kwihi. Van'wana a va ku u tshama eSaselani kasi van'wana a va ku u tshama eMajembeni. Misaveni a xi nga swi tivi leswaku a a tshama kwihi kahle-kahle kambe ku n'wi tolovela kona a xi n'wi toloverile.